এই আমরা বলি- বাঙালির রয়েছে সংগ্রাম ও আন্দোলনের ঐতিহ্য, তখন আমরা সবাই আনন্দিত হই। আমাদের ইতিহাসের বাঁকে বাঁকে বায়ান্নর ভাষা আন্দোলন, ’৬৯ এর গণ-আন্দোলন, ’৭১-এর স্বাধীনতাযুদ্ধ, ’৯০ দশকের স্বৈরাচারবিরোধী আন্দোলন এসবের উল্লেখ এই ঐতিহ্যকে স্মরণ করিয়ে দেয়। কিন্তু আমরা মীরজাফরের দেশবিরোধী ভূমিকা স্বৈরাচারী শাসক ও তাদের দোসরদের ভূমিকা যা ইতিহাসের অংশ- তাকে কোনো অবস্থায়ই আমাদের ইতিহাসের গৌরবময় অধ্যায় মনে করি না। ঐতিহ্য মনে করি না।